## Uredba o upravljanju nacionalnim parkovima

### NN 59/1991 (14.11.1991.), Uredba o upravljanju nacionalnim parkovima

# VLADA REPUBLIKE HRVATSKE

Na temelju odredbe članka l. Zakona o ovlaštenju Vlade Republike Hrvatske
za donošenje uredbi kojima će uređivati pojedina pitanja iz djelokruga
Sabora Republike Hrvatske ("Narodne novine", broj 39/91, 53A/91)
Vlada Republike Hrvatske na sjednici održanoj 31. listopada 1991. donijela
je

## UREDBU

### o upravljanju nacionalnim parkovima

Članak 1.

Ovom Uredbom propisuje se način upravljanja i financiranja nacionalnim
parkovima kao dobrima od osobitog interesa za Republiku Hrvatsku, u cilju
očuvanja prirodnih i kulturno povijesnih vrijednosti na tom području.

Članak 2.

Nacionalnim parkom upravlja Uprava nacionalnog parka (u daljnjem tekstu:
Uprava). Upravu osniva Vlada Republike Hrvatske kao javno poduzeće. Uprava
je u vlasništvu Republike Hrvatske.

Čtanak 3.

Organi Uprave su: Upravni odbor i direktor. Upravni odbor ima 3 - 9
članova. Dvije trećine članova Upravnog odbora imenuje Vlada Republike
Hrvatske. a jednu trećinu biraju radnici Uprave. Predsjednika Upravnog
odbora bira i razrješava Upravni odbor. Direktora Uprave imenuje Vlada
Republike Hrvatske. Djelokrug organa iz stavka 1. ovog članka uređuje se
Statutom u skladu sa zakonom.

Članak 4.

Uprava obavlja djelatnost zaštite, održavanja i promicanja nacionalnog
parka. Uprava može obavljati i druge djelatnosti utvrđene statutom.

Članak 5.

Nepokretna i pokretna imovina unutar granica nacionalnog parka u društvenom
vlasništvu osim sredstava iz članka 10. ove Uredbe postaje vlasništvo Republike
Hrvatske.

Članak 6.

Vlada Republike Hrvatske osniva Savjet za nacionalne parkove (u daljnjem
tekstu: Savjet) kao koordinativno i stručno savjetodavno tijelo. Savjet
ima 12 članova. Predsjednika i članove Savjeta imenuje Vlada Republike
Hrvatske iz reda stručnih i znanstvenih djelatnika. Savjet za svoj rad
odgovara Vladi Republike Hrvatske.

Članak 7.

Zadaća je Savjeta da:

-daje prijedloge u svezi unapredenja zaštite nacionalnih parkova

- predlaže plan znanstveno-istraživačkih radova za nacionalne parkove
daje mišljenje na: - određivanje granica nacionalnog parka

- donošenje prostornog plana nacionalnog parka

- donošenje programa gospodarenja šumama posebne namjene za područje
nacionalnog parka

- prijedlog mjera i prijedlog radova za očuvanje nacionalnog parka.
Savjet najmanje jedanput godišnje podnosi izvješće Vladi Republike Hrvatske
o stanju u nacionalnim parkovima.

Članak 8.

Sredstva za rad Uprave i održavanje nacionalnih parkova osiguravaju
se:

- iz prihoda od korištenja nacionalnih parkova

- iz sredstava osiguranih u proračunu Republike

- drugih izvora u skladu sa zakonom.

Članak 9.

Na području nacionalnog parka zabranjuje se pristup vojnih formacija
i obavljanje vojnih aktivnosti u mirnodopskim i ratnim uvjetima.

Članak 10.

Sredstva, prava i obveze te djelatnike postojećih radnih organizacija
nacionalnih parkova preuzimaju novoosnovane uprave kao njezini pravni sljedbenici,
danom stupanja na snagu ove Uredbe.

Članak 11.

Vlada Republike Hrvatske će u roku 15 dana od dana stupanja na snagu
ove Uredbe, donijeti odluke o osnivanju uprava, imenovanju članova upravnih
odbora, te direktora tih uprava.

Članak 12.

Upravni odbori dužni su u roku od 30 dana od dana donošenja ove Uredbe,
donijeti statute nacionalnih parkova a ostale akte u rokovima utvrđenim
statutom.

Članak 13.

Aktom o unutarnjem ustrojstvu i načinu rada uprave utvrđuje se broj
i zadaća djelatnika uprave, te se u skladu sa tim aktom vrši raspoređivanje
preuzetih djelatnika. Djelatnicima koji ne budu raspoređeni u skladu s
aktom iz stavka 1. ovog članka, prestaje radni odnos u skladu sa zakonom
i općim aktima uprave.

Čllanak 14.

Ministar zaštite okoliša prostornog uređenja i stambeno-komunalne djelatnosti,
u roku od tri mjeseca od dana stupanja na snagu ove Uredbe, donosi pravilnik
o unutarnjem redu u nacionalnom parku. Ovlašćuje se ministar zaštite okoliša
prostornog uređenja i stambeno-komunalne djelatnosti da u propisu iz stavka
1.ovog članka može propisati prekršaje te odrediti novčane kazne za te
prekršaje.

Članak 15.

Danom stupanja na snagu ove Uredbe prestaju se primjenjivati odredbe
stavka 3. članka 34. i čl. 65-71, Zakona o zaštiti prirode ("Narodne
novine", broj 54/76, 25/77, 41 /83. 31 /86 i 47/86). .

Članak l6.

Ova Uredba stupa na snagu danom objave u "Narodnim novinama".

Klasa: 351-01/91-05/06

Urbroj : 5030112-91 -4

Zagreb, 31. listopada 1991.

Potpredsjednik

**dr. Mate Granić, v. r.**

Uredba, NN 59/1991-1574